Pietų Karolina

Pietų Karolina () – 8-oji JAV valstija (nuo 1788 m. gegužės 23 d.). Sostinė – Kolumbija. Plotas – 82,9 tūkst. km²; 5,1 mln. gyventojų (2021 m.).

Geografija ir klimatas 

Ilgas ir tolygus valstijos pajūris šiaurinėje dalyje yra smėlėtas, o į šiaurę nuo Džordžtauno tampa pelkėtas, jį vagoja upeliai ir įlankos. Pakrantėje vyrauja drėgnas, subtropinis klimatas, vasaros ilgos ir karštos, o žiemos trumpos ir gan šiltos. Pačiuose šiaurės vakaruose plyti Pidmonto plynaukštės Mėlynieji kalnai ir jo aukščiausia vieta – Sasafro kalnas (1085 m.). Pietų Karolina sulaukia ganėtinai daug kritulių, kurie maitina jos upes: Edistą, Savaną (ji skiria Pietų Karoliną nuo Džordžijos); jos teka iš kalnų link pakrantės, sudarydamos slenksčius ir krioklius.

Didžiausi miestai 

2010 m. duomenys

 Kolumbija (129 272 gyv.)
 Čarlstonas (120 083 gyv.)
 Šiaurės Čarlstonas (97 471 gyv.)
 Maunt Plezantas (67 843 gyv.)
 Rok Hilis (66 154 gyv.)

Ekonomika 

Pietų Karolinos gamybos pramonė priklauso nuo žemės ūkio, taip pat nuo vandens energijos. Pagrindiniai valstijos žemės produktai yra tabakas ir sojų pupelės. Iš naminių gyvūnų auginami galvijai ir mėsiniai viščiukai. Žvejojami mėlynieji krabai ir krevetės. Valstijai taip pat svarbi chemikalų, automobilių, įvairių mechanizmų gamyba. Pagrindinis valstijos pelno gamintojas – turizmo sektorius.

Naudingosios iškasenos neturi didelės reikšmės valstijos ekonomikai. Išskyrus auksą, dauguma jų yra birūs, tai cementas, akmuo, molis, smėlis, žvyras.

Šaltiniai 

JAV valstijos